Referat fra møde i Skolebestyrelsen

Tirsdag d. 18. maj 2021 fra 18.00 – 20.30 online på Teams (der er sendt link til jer i outlook)

Afbud: Mohammad, Lone, Sebastian, Per.

Ikke mødt: Jacob

Dirigent: Jan

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**1.Blichersvej – grønt kvarter i fællesskab** – punkt til orientering og drøftelse (ca. 30 min.).

Stine Polke-Pedersen og Kit Jørgensen deltager i punktet.

**Referat:**

Stine Polke-Pedersen er Kulturkonsulent i Center for Kultur, Erhverv, Politik og Organisation (KEPO) og Kit Jørgensen, chefskonsulent i ByLab, deltog i dette punkt. De fortalte om projektet ”Blichersvej – grønt kvarter i fællesskabet”. Temaerne i projektet er fællesskab og biodiversitet. Tanken er at gøre dette område med de mange grønne områder mere attraktive i forhold til rekreation. Dias fra oplægget er vedhæftet.

Skolebestyrelsen bakker fuldt op om dette projekt, og ser det som et positivt bidrag til lokalsamfundet, at skolens område åbnes mere op og tænkes med som en del af det rekreative område.

Dias vedhæftes mailen med referatet.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2. Høring: Anlægsforslag vedr. Helhedsrenovering af skoler** – punkt til orientering, drøftelse og beslutning (ca. 20 min.).

Se vedhæftede sagsfremstilling.

**Referat:**

Skolebestyrelsen bakker op om dette forslag. Det er væsentligt, at det er ’nye’ penge som tilføres skoleområdet, og at Byrådet ikke finder midlerne ved besparelser på skoleområdet.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**3. Høring: Forslag til nyt anlægsprojekt. Faglokaler til Håndværk og design – pulje til renovering og udbygning af lokaler til nye krav** – punkt til orientering, drøftelse og beslutning (ca. 20 min.).

Se vedhæftede sagsfremstilling.

**Referat:**

Der er opbakning fra skolebestyrelsen til at sætte fokus på opgradering af Håndværk og Design. Skolebestyrelsen peger på, at man ikke skal glemme at der undervises i dette fag fra 3. klassetrin af, og at det er her man lægger grundlaget for det videre forløb. Man bør derfor også sikre, at der er rammer som lever op til lovkravene fra de yngste klasser og op. Skolebestyrelsen under sig over, at Madkundskabslokalerne ikke bliver nævnt i denne sammenhæng. Ikke blot i forhold til opgradering af de eksisterende lokaler, men også i forhold til en mere innovativ tilgang til dette fag.

Det er vigtigt at fagpersonalet bliver inddraget.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**4. Princip for Røgfri skole** – punkt til endelig beslutning (ca. 10 min.)

Den 15. december 2020 vedtog Folketinget en ny lovgivning på tobaksområdet, som bl.a. betyder, at der indføres røgfri skoletid for elever på alle grundskoler pr. 1. januar 2021. Skolebestyrelsen skal lave et princip for Røgfri skole, gældende fra august 2021. Princippet blev første behandlet på skolebestyrelsesmødet den 16/3, hvor der blev lavet et par tilføjelser. Princippet behandles for anden og sidste gang, til dette møde. Princippet er vedhæftet.

**Referat:**

Godkendt.

Sebastian var med via sms.

Skolebestyrelsen besluttede, at der fra næste skoleår af, skal tages tre principper op til hvert møde, og at der afsættes omkring 10 min. i gennemsnit, til drøftelse.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**4. Antimobbepolitik** –punkt til orientering, drøftelse og beslutning (ca. 20 min.).

Skolens politik ligger på hjemmesiden, og er vedhæftet denne dagsoden. Politikken drøftes på mødet.

**Referat:**

Skolebestyrelsen står fast på, at vi ikke vil acceptere mobning på Helsingør Skole, og at der skal være et stærkt fokus på trivsel i klasserne.

Skolebestyrelsen havde en god drøftelse af dilemmaer forbundet med dette princip, og besluttede at give skolen følgende opgave:

* Trivsel skal i klasserne skal prioriteres. Det handler ofte om klassemiljøer, og hvordan børn agerer i disse miljøer, udfordringer med samspillet i en klasse.
* Første forældremøde efter sommerferien: det væsentligste tema er trivsel, klasseregler, hvad forældre kan gøre, og forventninger til hinanden.
* Guide til forældre og forhold til hvordan man forventes agere, når ens barn kommer hjem og fortæller forskellige episoder fra skole.
* Ledelsen vender retur efter sommerferien, men en uddybning af arbejdet omkring trivsel, samt forslag til enkelte justeringer i det eksisterende princip.
* Sætte et overordnet fokus på dette tema.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**5. Skoleårets planlægning** – punkt til orientering, drøftelse og evt. beslutning (ca. 20 min.)

Punkter til orientering:

* Status på den overordnede planlægning
* Elevtal
* Opstart i SFO for de kommende 0.kl.

**Referat:**

* Status på den overordnede planlægning: Der er ny aftale – A20 – på skoleområdet, og under denne, er der forhandlet en lokal aftale på plads mellem Helsingør Lærerforening og Helsingør Kommune. Dette er en nul-sums-aftale, hvilket betyder, at aftalens elementer skal klares inden for nuværende budget. Særlig prioritering er fagene dansk og matematik, hvilket også præger den planlægning Helsingør Skole er i fuld gang med. Der har været et ud af to fagfordelingsmøder på skolerne, og skemaplanlægning forventes at gå i gang i begyndelsen af juni.
* Elevtal: 11 elever, 9 fra Skolen i Bymidten og 2 fra Nordvestskolen, forlader os til fordel for idrætslinjen på Rønnebær Allé. Der er i alt 148 elever som går ud af 9. årgang, 62 fra Nordvestskolen og 86 fra Skolen i Bymidten. Elevtallet på 0., 3. og 4. årgang på Skolen ved Gurrevej tilsiger, at der laves klassesammenlægninger på de tre årgange inden sommerferien. Der laves forskellige løsninger på de respektive årgange, afhængig af, hvad som giver bedst mening. Årgangenes forældre får besked denne uge, hvorefter der bliver afholdt møder hvor forældrene kan komme med deres input. Klassesammenlægningerne medfører ikke kapacitetstilpasning på personalesiden, pga. naturlig afgang.
* Opstart i SFO: der er i alt startet 164 nye 0.kl. i SFO den 7. maj. 76 på Skolen ved Gurrevej, og 88 på Skolen i Bymidten.

Skolebestyrelsen mindes den gode opstart det var for sidste års 0. årgang, i forhold til det praktiske. Dette gav ro og tid til alle de nye små og deres forældre. Skolen opfordres til at tage alle de gode erfaringer med videre, og gerne genanvende og videreudvikle på disse.

Der kom en snak om lejrskoler som er aflyst pga. corona, og at dette giver mulighed for at skolen er ’nul-stillet’ og dermed har mulighed for at tænke nyt og anderledes. Skal der være lejrskoler som vi har haft dem indtil nu, eller skal disse retænkes.

Traditioner er vigtige, og er noget skolebestyrelsen lægger vægt på. Når det er sagt, er det væsentligt at man som skole følger med tiden, og udvikler sig meningsgivende. Hvorfor lave standardløsninger, når klasser, medarbejdere mv. er forskellige?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**6. Meddelelser (fra elevrepræsentanter, ledelsen, medarbejderrepræsentanter, formanden, forældrerepræsentanter, Byråd) –** punkt til orientering(ca. 15 min.)

**Referat:**

Elevråd: ikke til stede.

Ledelsen: 1) Vakant afdelingslederstilling på Skolen i Bymidten er besat. Dorte Sandahl er ny afdelingsleder. 2) Der er skolebestyrelsesvalg næste skoleår (efter KV21). Den nye skolebestyrelse begynder formelt deres arbejde pr. 1. august 2022. 3) Status på Covid-19 på Helsingør Skole. Indtil nu har vi haft tre klasser som vi har måtte sende hjem. Dette vil ske med jævne mellemrum, men forhåbentligvis aftage efterhånden.

Medarbejderrepræsentanter: Perioden er præget af planlægning af næste skoleår, eksaminer og covid.

Formanden: 1) Vi skal arbejde mere på, at de to elevrådsrepræsentanter kommer til møderne næste skoleår. Det er gode unge mennesker vi har i skolebestyrelsen, og de gør os klogere på at lave god skole for eleverne. 2) Giv Jan/formand besked om du påtænker at genopstille til skolebestyrelsen, gerne hurtigst muligt. Dette således at skolebestyrelsen hurtigst muligt efter sommerferien kan planlægge arbejdet med valg til ny skolebestyrelse

Forældrerepræsentanter: 1) Forældrene ønsker at slippe for mundbind i skolegården.  
Byråd: 1) Budgetarbejdet er gået i gang, og der kigges på besparelser. Der forventes ikke besparelser på skoleområdet, men det er valgår, så man ved aldrig hvad som sker. 2) Kommunen har ansøgt Villumfonden om midler til at lave MakerSpaces.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**7. Evt.** – punkt til orientering (ca. 5 min.)

**Referat:**

* Mødeplan for næste skoleår følger lige så hurtigt Center for Dagtilbud og Skoler er færdig med denne.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Venlig hilsen

Jan Dahlgaard Kari Jørgensen

Formand for Skolebestyrelsen Skoleleder

Helsingør Skole Helsingør Skole